text: Vejle Caravan åbner hurtigt igen efter voldsom brand
  19 august 2016 kl. 16.44
  Allerede i næste uge genåbner forretningen efter en voldsom brand torsdag
  Selv om de torsdag var hærget af en voldsom brand i to haller og med 30 udbrændte campingvogne, så genåbner Vejle Caravan allerede mandag eller tirsdag i lejede lokaler hos naboen.
  Det fortalte ejerne Rikke og Kim Præst Nielsen, da de fredag så på de omfattende skader sammen med TV SYDs reporter. Og de var lidt rystede over synet.
  - I går var jeg nok lidt stoneface, men i dag…
  Sådan sagde Kim Præst Nielsen. Hør ham og Rikke Præst Nielsen i klippet øverst i artiklen.
  Onsdag går Lokalpolitiet i Vejle i gang med de brandtekniske undersøgelser. Fredag sagde indsatsleder Torben Møller, Sydøstjyllands Politi, at ilden formentlig er opstået inde i en campingvogn.
  